ભારતના ઉત્તરમાં બદ્રીનાથ, પૂર્વમાં જગન્નાથ, દક્ષિણમાં રંગનાથ અને પશ્ચિમમાં દ્વારકાનાથ સ્થિત છે. જો કે એવી ધારણા છે કે કોઈ વૈષ્ણવની તીર્થયાત્રા ત્યાં સુધી પૂર્ણ નથી થતી જ્યાં સુધી તે શ્રીનાથજીનાં દર્શન ન કરી લે. શ્રીનાથજીનું એક નામ ગોવર્ધનનાથ પણ છે. પૌરાણિક આખ્યાનોમાં કહેવામાં આવ્યું છે કે દ્વાપરયુગમાં શ્રીકૃષ્ણે દેવરાજ ઈન્દ્રનું અભિમાન તોડવા માટે માત્ર સાત વર્ષની બાળવયે ગોવર્ધન પર્વતને પોતાના ડાબા હાથની કનિષ્ઠિકા (ટચલી આંગળી) પર ધારણ કરી લીધો. આવું કરીને તેમણે મૂશળધાર વર્ષાથી વ્રજવાસીઓની રક્ષા કરી. તેમના વિગ્રહથી આ જ ભાવ પ્રગટ થાય છે. કથા અનુસાર ઈન્દ્ર, શ્રીકૃષ્ણના સર્વેશ્વર સ્વરૂપનો સાક્ષાત્કાર કરીને તેમની સામે નતમસ્તક થઈ ગયા અને ગોવિંદ કહીને તેમની અર્ચના કરી.